钦定古今图书集成/明伦汇编/闺媛典/第108卷 > 皇清十四 > 丁允𪩘妻李氏
## 钦定古今图书集成/明伦汇编/闺媛典/第108卷 > 皇清十四 > 丁允𪩘妻李氏

按《寿光县志》：“李氏，丁允𪩘妻。𪩘早世，氏誓以身从，家人护持惟谨，不获间，不食六日而死。邑人士怜其节，为请旌。子世澄，邑诸生。”

===赵印妻常氏===

按《寿光县志》：常氏，赵印妻。康熙辛未七月，氏拾棉于野，有某氏子挟白刃逼污之，不从，被杀。越三日始得尸，某氏子逸，竟漏网。后闻其为盗，亦死于非命。